24/05/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.40850 Solicitude de concesión de augas públicas presentada por José Manuel Romero Suárez en representación da denominada Comunidade de Usuarios de Merelle, Abelendo e Meixonfrío (Lousame)

Expediente: DH. A15.40850 Alicia Cristina Asensi Malet, co DNI XXXXXXXXX, en representación da denominada Comunidade de Usuarios de Augas de Merelle, Abelendo e Meixonfrío, solicita de Augas de Galicia a concesión administrativa dun aproveitamento de augas públicas coas seguintes características: SOLICITANTE: Comunidade de Usuarios de Augas de Merelle, Abelendo e Meixonfrío CAUDAL: 0,51 litros/segundo DESTINO: Doméstico ORIXE: Un Manancial e tres pozos. LUGAR: Os Campos PARROQUIA: Tállara (San Pedro) CONCELLO: Lousame (A Coruña) O aproveitamento de augas consta de catro puntos de captación: Captación nº 1: Coordenadas UTM (USO 29, ED 50) X: 509.378; Y:4.732.970. Manancial sobre o que se recollen as augas mediante unha escavación, unha arqueta de pedra e cemento sobre a que se dispón outra arqueta metálica. Captación nº 2: Coordenadas UTM (USO 29, ED 50) X: 509.108; Y:4.733.415. Captación mediante pozo de aros de formigón de 15 m de profundidade e 1 m de diámetro. Captación nº 3: Coordenadas UTM (USO 29, ED 50) X: 508.976; Y:4.734.591. Captación mediante pozo de barrena de 27 m de profundidade. Captación nº 4: Coordenadas UTM (USO 29, ED 50) X: 508.993; Y:4.734.566. Captación mediante pozo de barrena de 27 m de profundidade. O peticionario solicita a concesión de augas e legalización das instalacións dun aproveitamento que abastece aos habitantes dos núcleos de Abelendo, Merelle e Meixonfrío, no concello de Lousame. As instalacións inclúen unha caseta na que se encontran as instalacións eléctricas que subministran ás bombas das captacións núm.3 e 4. Dende os puntos de captación parten tubaxes de polietileno de 40 mm. de diámetro que transportan as augas ata o depósito de almacenamento e a ETAP, localizados nas coordenadas UTM (USO 29, ED 50) X: 509.370; Y:4.734.355. O depósito é de planta cadrada, en formigón, cunha capacidade 260 m3, composto por dous vasos. Ao lado do depósito sitúase á ETAP, composta por unha caseta de dimensións 7 m x 7,35 m x 3,25 m que alberga as instalacións de potabilización. Posteriormente, da ETAP parte a tubaxe principal de distribución, de polietileno e 110 mm de diámetro, da cal parten tubaxes secundarias de polietileno e 63 mm de diámetro ata as acometidas domiciliarias. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na rúa Tomiño, número 16 - baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 8 de maio de 2013 O Xefe de Servizo Territorial Damiana Maria De la Cera Castellvell